Norge - Sverige 13-1
Norge har slått knockout på langrennskonkurrentene så langt denne sesongen. I går tok Norge fem av seks pallplasseringer på sprinten i Lillehammer. Marit Bjørgen og Pål Golberg vant. - Jeg håper svenskene drar til ski-VM for mer enn bare å se svenskene ta medaljer. For det er kanskje litt mye å håpe på, sier Golberg til VG. Svenskene hadde en fantastisk medaljefangst på langrennsarenaen under OL i Sotsji, med 11 medaljer. - Altså du får ikke Sotsji om igjen. Du vinner ikke i lotto to ganger på rad, sier Golberg med adresse Sverige. - Jeg håper svenskene drar til ski-VM for mer enn bare å se svenskene ta medaljer. For det er kanskje litt mye å håpe på. Pål Golberg, vinner sprinten fredag.På to av seks renn har Norge tapetsert pallen, herrenegjorde det på sprinten i Kuusamo, damene gjorde det på sprinten i går. Ved begge de øvelsene hadde Norge faktisk de fire beste løperne. Svenskene landslagstrener Richard Grip er likevel ikke bekymret foran VM i Falun. - Norge har en enorm bredde med mange dyktige løpere. Og de er i god form tidlig. Vi er ikke der ennå med våre beste løpere, sier Grip til VG. Det er bare drøyt to måneder til VM i Falun, men Grip er sikker på at svenskene kommer til å slåss om VM-medaljene. - Vi har en jobb å gjøre. Vi er trygge på den linjen vi har valgt. Vi skal følge planen vår, sier Grip.Maiken Caspersen Falla er regjerende olympisk mester på sprint, hun ble nummer fire i går. - Det er ingen tvil om at vi har det beste laget til start i dag (fredag). Det hadde vært moro om det var noen flere utlendinger der også etter hvert. Jeg tror dem vil komme, sier Falla. - Har du noen tips til svenskene om hvordan de skal klare å slå dere? - De må trene mer da. Nei, jeg vet ikke. Vi har et bra lag. Vi løfter hverandre frem. Vi har en veldig intern kamp i laget om å være best hele tiden, det er en ekstrem styrke vi har, svarer Falla. Calle Halfvarsson var Sveriges beste på 15 kilometeren i Kuusamo, da ble han nummer seks. Frdag ble han nummer 21 på sprinten, og var nest beste svenske. Emil Jönsson ble nummer 15. - Det er ingen av oss svenskene som er fornøyd i dag (fredag). Vi gjør en dårlig sprintkonkurranse her. Men det er lenge igjen til VM, sier Halfvarsson. Han er imponert over den norske innsatsen. - Langrenn er en større sport i Norge enn i Sverige. Dere får frem flere dyktige løpere. Man blir imponert over at Norge er så bra, sier Halfvarsson til VG. - Hva skal du gjøre mot VM? - Det er bare å trene på. Så skal jeg forandre litt på taktikken i sprint, det har jo vært totalt mislykket så langt, svarer Halfvarsson.Peter Wikström har fulgt langrenn for svenske TT (Sveriges NTB) i mange år. Nå er han i Lillehammer for å følge minitouren. Han har ingen tro på at Sverige kan klare og kopiere suksessen fra OL i Sotsji. - Norge er storfavoritter på alt i Falun. Om Sverige tar 6-7 medaljer i langrenn under VM i Falun, så er det bra, sier Wikström til VG og legger til: - Men sånn det var i dag (Norge fem av seks på pallen), sånn blir det ikke i VM. Charlotte Kalla klinket til med en 2. plass på 10 kilometer klassisk i Lillehammer for et år siden. Fredag ble hun nummer 23 på sprinten. - Dere har en «grym» bredde. Men det er fortsatt mange uker igjen til det er VM. Så det kan snu seg. Jeg er ikke bekymret, ikke for meg selv eller for noen av de andre på det svenske laget, sier Kalla.Da Norge gikk VM på hjemmebane i Oslo i 2011 tok Norge 16 medaljer i langrenn, åtte av dem gull. Sverige tok fem medaljer, to var gull. Bjørgen ble VM-dronning med fire gullmedaljer. Hun gir svenskene en sjanse foran VM i Falun. - Jeg tror de kommer mer utover sesongen. Det er Tour de Ski og VM som gjelder. Det spørs hvordan folk legger opp sesongen. Jeg håper å bli bedre, det tror jeg de fleste gjør, sier Bjørgen til VG. Eirik Brandsdal vant sesongåpningen i Kuusamo. Han tror svenskene blir giret av å tape så mye nå. - Jeg trodde sprinterne skulle være litt hvassere. Men det er tidlig i sesongen. De kommer til å komme, sier Brandsdal som ble nummer ni. PS! Lørdag fortsetter minitouren med 5/10 km damer/herrer friteknikk. Følg damenes 5 km fra klokken 10:15 Følg herrenes 10 km fra klokken 13:00
Etter seks verdenscupløp har Norge 13 pallplasser, fem av dem seirer. Sverige har én 3. plass. Pål Golberg (24) håper ikke svenskene drar til ski-VM i Falun bare for å se sine landsmenn ta medaljer. pallplasser, fem av dem seirer. Sverige har én 3. plass. Pål Golberg (24) håper ikke svenskene drar til ski-VM i Falun bare for å se sine landsmenn ta medaljer.